Sadio Mané reddet Liverpool fra fiaskostart på sesongen
Det gikk mot Liverpools andre poengdeling på to kamper i Premier League, men et drøyt kvarter før slutt sa Sadio Mané at nok fikk være nok. Han skar inn fra venstre, kombinerte først med en lagkamerat og så med en motspiller, før han sikkert trillet ballen bak Wayne Hennessey. Dermed hadde Jürgen Klopps menn funnet nøkkelen til Crystal Palace-forsvaret, som det lenge så ut som om Frank de Boer hadde låst, barrikadert og gjort umulig å innta. – Han er ikke viktigere enn andre spillere, men det er viktig med avsluttere. Du trenger spillere til de avgjørende øyeblikkene, og Sadio er klar for det, sier Klopp til Sky Sports etter kampen. Fikk du med deg? Mourinho slapp løs hestene mot SwanseaAllerede 14 minutter ut i kampen burde Joël Matip sendt Liverpool i ledelsen, men da det presise innlegget fra Andrew Robertson svevde over Hennessey og fant midtstopperens panne, greide han ikke å styre ballen mot det så godt som åpne målet. Bommen satte tonen for det som lenge så ut til å bli hjemmelagets gjennomgangsmelodi, i en kamp hvor de vant skudd på mål-statistikken 12-1. Så du? Liverpools nye gullfot bruker Gerrard som mentor 34 minutter ut i kampen viste Robertson igjen frem innleggsfoten da han prikket inn Mané på siktet og la ballen perfekt på bakre stolpe. Dessverre for skotten greide heller ikke kantspilleren å få noe rent treff på ballen. 40 minutter tok det før gjestene virkelig fikk testet Simon Mignolet, da Jordan Puncheon fyrte løs fra venstre og tvang Liverpool-målvakten ut i full strekk. Kun sekunder tidligere hadde Roberto Firmino prøvd seg i motsatt ende, men også han uten å overliste motstanderens sisteskanse. Dermed sto det 0-0 etter 45 minutter. Leste du? Nordtveit-selvmål sendte Liverpool nærmere Champions LeagueEtter pausen stormet Klopps tropper mot Palace-målet, men uten umiddelbar uttelling. Georginio Wijnaldum greide nesten å dirke opp låsen da ballen falt ned hos ham på 20 meter etter et hjørnespark, men heller ikke nederlenderens godt plasserte direkteskudd var godt nok til å overliste Hennessey. I motsatt ende serverte Ruben Loftus-Cheek tidligere Liverpool-spiss Christian Benteke, men han blåste ballen over fra seks meter. Oppdatert på Premier League? Få alt om seriestarten her (+) Etter 60 målløse minutter på Anfield fant Jürgen Klopp at noe måtte gjøres, og byttet Mohamed Salah inn for Daniel Sturridge. Ti minutter senere fikk han virkelig satt fart på Liverpool-angrepet, da han stormet nedover høyresiden og fant Mané i feltet. Tre skudd på rappen fikk de rødkledde fyrt av, men kun i blokken to ganger og på Hennessey én gang. Ti minutter senere fant Mané til slutt veien til nettmaskene. Både Mané, Salah, Dominic Solanke og Andrew Robertson kunne doblet ledelsen, men 1-0 var nok til å hindre Liverpool fra å falle fire poeng bak Manchester United - og West Bromwich - to kamper ut i sesongen.
(Liverpool – Crystal Palace 1 – 0) Liverpool stanget og stanget i 73 minutter før de endelig fant nøkkelen til Crystal Palace-forsvaret.